**KONKURSO „EKOTURNYRAS“ NUOSTATAI**

**I. BENDROSIOS NUOSTATOS**

1.1 Konkurso „Ekoturnyras “ (toliau – Konkurso) nuostatai reglamentuoja Konkurso tikslus ir organizavimą.

1.2 Konkurso organizatorius – Eitminiškių pagrindinė mokykla, konkurso koordinatorius: chemijos vyr. mokytoja Anna Barbara Tondrik (el. p. tondrikanna@gmail.com)

1.3. Pagrindinė Konkurso idėja – Tarptautinės „Žemės dienos“ minėjimas (balandžio 22 d.)

1.4. Konkursą sudaro IV etapai - žinių testas, kalambūrai, plakatų kūrimas, sporto varžybos.

**II. KONKURSO TIKSLAI IR UŽDAVINIAI**

2.1 plėsti mokinių žinias apie ekologiją, atliekų rūšiavimo ir pakartotinio panaudojimo svarbą;

2.2 atskleisti moksleiviams darnios aplinkos kūrimo svarbą;

2.3 siekti keisti vaikų įpročius savo gyvenvietės gamtinės aplinkos atžvilgiu;

2.4 aktyvinti moksleivių gamtosauginį aktyvumą.

**III. KONKURSO ORGANIZAVIMO TVARKA IR EIGA**

3.1 Konkursas skirtas Vilniaus rajono savivaldybės mokyklų 8, 9 ir 10 (I ir II gimnazijų) klasių

mokiniams. Konkurse gali dalyvauti po vieną komandą iš kiekvienos mokyklos, kurią sudaro keturi mokiniai.

3.2 Konkursas „Ekoturnyras“ – tai konkursas, kurį pradės dalyvių žinių apie ekologiją patikrinimo testas. Vėliau dalyviai privalės atspėti tinkamą atsakymą kalambūrų konkurse. Po to, dalyviai sukurs plakatus iš atliekų. Plakato tema - vienas iš planetos elementų (ugnis, vanduo, oras ir žemė). Paskutinis Konkurso etapas - sporto varžybos.

3.3 I etapas – žinių testas apie ekologiją.

3.4 II etapas – kalambūrai – komandos dalyvis burtų keliu išsirenka slaptažodį ir paskui gestais arba piešdamas ant lentos pavaizduoja užuominas. Komandai per nustatytą laiką neatspėjus slaptažodžio, jį gali bandyti atspėti kitos komandos.

3.5 III etapas – plakato kūrimas – komandos iš surinktų atliekų bei pagalbinių medžiagų (dažai, spalvotas popierius ir pan.) kuria plakatą apie vieną, burtų keliu pasirinktą planetos elementą. Vertinant kūrinius bus atsižvelgta į temos atskleidimą, originalumą, kūrybiškumą.

3.6 IV etapas – sporto varžybos.

**IV. KONKURSO REZULTATŲ VERTINIMAS**

4.1 Galutinį įvertinimą sudarys visų konkurso etapų balų suma. Konkursą laimės komanda, surinkusi daugiausia balų.

4.2 Visi dalyviai gaus diplomus už dalyvavimą ir dovanėles.

**V VYKDYMO VIETA IR LAIKAS**

5.1 Konkursas vyks 2019 m. balandžio 17 d. Vilniaus r. Eitminiškių pagrindinėje mokykloje.

5.2 Dalyvių registracija vykdoma iki 2019 m. balandžio 12 d., elektroniniu paštu tondrikanna@gmail.com

|  |  |  |  |
| --- | --- | --- | --- |
| Mokyklospavadinimas | Mokytojovardas, pavardė | Mokinio vardas,pavardė | Klasė |
|  |  |  |  |
|  |  |  |  |

**VI. BAIGIAMOSIOS NUOSTATOS**

6.1 Konkurso metu Organizatorius pasilieka sau teisę keisti ir/ar papildyti nuostatus iš anksto apie tai informuodamas dalyvius.

6.2 Dalyviai sutinka su visomis šių nuostatų sąlygomis ir galimais papildymais ir/ar pakeitimais.

6.3 Informacija apie Konkursą skelbiama interneto tinklalapiuose chemijosmokytojui.jimdo.com ir Vilniaus rajono savivaldybės švietimo skyriaus plane.

6.4 Konkurso organizatoriai pasilieka sau teisę renginio nuotraukas, vaizdo medžiagą naudoti edukacijos tikslais bei publikuoti ir naudoti žiniasklaidoje.